Uute toodete  turuletoomiseks on tarvis teha prototüüpe, näidiseid jms. Eestis puudub hetkel nende loovinimeste toetamise võimalus, kes sellega tegeleda tahab. Ülikoolid selleks ei kõlba, sest neil puuduvad vahendid. Muidugi oleks nad nõus kui keegi mingit sellelaadset tegevust rahastaks. Sel juhul aga jõuab innoveerijani kõigest mõni protsent rahast, sest bürokraatia sööb ülejäänud. Ettevõtluse toetamise riiklikud skeemid on ka kõike muud kui eesmärgi saavutamise põhised - kirvereegli järgi toetatakse kõrvalisi, otseselt  mittevajalikke tegevusi( ehk tegeletakse lihtsalt sellega, et eurorahad kiiresti ikka riigieelarvesse saada ja asja ära peavad ettevõtjad tegema ikka omavahenditest. Siit selgub ka kaks tõsiasja, et eurorahade toel pole Eestis suudetud käivitada ühtki projekti, millest eesti majandusele kasu oleks olnud ning ka see, et eurorahade kasutamine on nii vaevaline) Arengufondiga läks ka nagu läks ja seda me teame kuidas läks. Ettepanek oleks Majandusministeeriumi juurde luua üks asutus, kes ei "külva raha lennukilt" vaid  tegeleb eesmärgipõhiselt uute toodete väljatöötamisega. Näide: Inimesel (kes võib muidugi ka kuskil ettevõttes töötada), tuli idee. Läks sellega sellesse asutusse, mis asub näiteks mõnes veel maha parseldamata tehases, räägib vastava valdkonna spetsialistile oma loo ära ja kui selgub, et igiliikurit ei leiutata, määratakse inimesele mõistlik stipendium selle projektiga tegelemise ajaks. Edasi koostatakse nimekiri vajalikest töödest ja materjalidest, mis selleks vaja läheb, et asi valmis teha ning töö võib  alata. Lõpeb see sellega, et idee, millega asutusse tuldi, seisab laua peal ja teda saab käega katsuda. Edasi võiks tulla mängu juba patendivolinikud, turu-uurijad, projektikirjutajad, ärimehed, eurorahade jagajad jms. Sel juhul kaoks ära majandusbürakraatia, sest sularaha ju kellegi kätte ei anta. Vaja oleks kümmekond ametnikku ja spetsialisti.(kümneid kordi vähem kui praegused toetamise süsteemid vajavad), tööriistu nagu 3D printerid jms ja kõik. kokku saaks hoida otseselt nii raha selliseks toetuseks kui ka  hilisemate toetuste efektiivsus oleks kordi parem ja mis kõige tähtsam - innovatsioon ei jää enam jutuks... nagu me siin IN blogis näeme